ზენითის განძები

ზენითის განძები — კოლხური კულტურის ძეგლები, აღმოჩენილი სხვადასხვა დროს სოფელ ზენითში (ახლანდ. ქობულეთის მუნიციპალიტეტი). დაცულია აჭარის ხ. ახვლედიანის სახელობის მუზეუმში. მათ შორისაა: 

 ძვ. წ. XVI–XIV საუკუნეების 3 ცული, რომლებიც პროტოტიპული ფორმებიდან კოლხურ ცულებზე გარდამავალ სახეს წარმოადგენს (აღმოჩნდა 1926 წელს).
 ძვ. წ. XIII–XII სს. ბრინჯაოს წალდი და 3 თოხი (აღმოჩნდა 1935 წელს).
 ძვ. წ. XII–XI სს. სპილენძისა და ბრინჯაოს ნივთები — 1 ცული, 4 ცულის ნატეხი, 1 წალდი, 4 თოხი, თოხის ნატეხები, 4 სეგმენტისებური იარაღი, 1 სატევრის ნატეხი, ნამგლის ნატეხები, ზოდები, აგრეთვე რკინის დანები, ცულები და თოხები — მოთავსებული იყო სანთლით დაგმანულ თიხის ჭურჭელში (აღმოჩნდა 1926 წელს, შეისწავლა ალექსანდრე იესენმა 1929 წელს).

ლიტერატურა
 რამიშვილი ა., კოლხეთის მატერიალური კულტურის ისტორიიდან, ბათ., 1974.
 ქორიძე დ., კოლხური კულტურის ისტორიისათვის, თბ., 1965.
 ჯაფარიძე ო., კოლხური ცული, «ს. ჯანაშიას სახ. საქართველოს სახელმწ. მუზეუმის მოამბე», 1950, ტ. 16В.
 Иессен А. А., К вопросу о древнейшей металлургии меди на Кавказе, «Известия Гос. академии истории материальной культуры», 1935, в. 120.

კატეგორია:ქობულეთის მუნიციპალიტეტის არქეოლოგიური ძეგლები
კატეგორია:კოლხური კულტურა